
«Халықаралық тасымалдау көлiк құралын кедендiк пломбалар мен мөрлер салынған тауарларды тасымалдауға жiберу туралы куәлiк беру» мемлекеттік қызмет көрсету қағидасы

1-тарау. Жалпы ережелер


      1. Осы «Халықаралық тасымалдау көлiк құралын кедендiк пломбалар мен мөрлер салынған тауарларды тасымалдауға жiберу туралы куәлiк беру» мемлекеттік көрсетілетін қызмет қағидасы (бұдан әрі – Қағида) «Мемлекеттік және әлеуметтік жауапкершілігі бар көрсетілетін қызметтер туралы» Қазақстан Республикасы Заңының (бұдан әрі – Заң) 10-бабы 1) тармақшасына сәйкес әзірленген және «Халықаралық тасымалдау көлiк құралын кедендiк пломбалар мен мөрлер салынған тауарларды тасымалдауға жiберу туралы куәлiк беру» мемлекеттік көрсетілетін қызметті (бұдан әрі – мемлекеттік көрсетілетін қызмет) Қазақстан Республикасы Қаржы министрлігінің Мемлекеттік кірістер комитетінің облыстар, Астана, Алматы және Шымкент қалалары бойынша аумақтық органдарымен (бұдан әрі – көрсетілетін қызметті беруші) көрсету тәртібін анықтайды.
      2. Мемлекеттік көрсетілетін қызмет заңды тұлғаларға көрсетіледі (бұдан әрі – көрсетілетін қызметті алушы).

2-тарау. Мемлекеттік қызметті көрсету тәртібі


      3. Өтініштерді қабылдау және мемлекеттік қызмет көрсету нәтижесін беру:
      1) көрсетілетін қызметті берушінің кеңсесі арқылы;
      2) «цифрлық үкімет» веб-порталы www.egov.kz (бұдан әрі – портал) арқылы жүзеге асырады.
      Мемлекеттік қызмет көрсету ерекшеліктері ескеріле отырып, қызмет көрсету процесінің сипаттамаларын, нысанын, мазмұны мен нәтижесін, сондай-ақ өзге де мәліметтерді қамтитын «Халықаралық тасымалдау көлiк құралын кедендiк пломбалар мен мөрлер салынған тауарларды тасымалдауға жiберу туралы куәлiк беру» мемлекеттік қызмет көрсетуге қойылатын негізгі талаптардың тізбесі (бұдан әрі – Тізбе) осы Қағиданың 1-қосымшасында көрсетілген.
      Келу тәртібімен жүгінген кезде – көрсетілетін қызметті алушымен ұсынылған құжаттар көрсетілетін қызметті берушінің құжаттарды қабылдауға жауапты құрылымдық бөлімшесімен қабылданады және көрсетілетін қызметті берушінің құжаттарды өңдеуге жауапты құрылымдық бөлімшесіне беріледі. 
      Электронды түрде – көрсетілетін қызметті алушының электрондық цифрлық қолтаңбасымен (бұдан әрі – ЭЦҚ) куәландырылған электрондық құжат нысанындағы салықтық өтініш портал арқылы қабылданады.
      Мемлекеттік қызметті алу үшін көрсетілетін қызметті алушылар осы Қағидаларға 1-қосымшаға сәйкес Тізбенің 8-тармағында көзделген құжаттар топтамасын ұсынады.
      Көрсетілетін қызметті берушінің кеңсесіне жүгінген кезде күні, уақыты, құжаттар топтамасын қабылдаған тұлғаның қолы, тегі және аты-жөні бар өтініштің көшірмесіне белгі қою көрсетілетін қызметті алушының құжаттарды қабылдауын растауы болып табылады.
      Портал арқылы жүгінген кезде көрсетілетін қызметті алушыға мемлекеттік қызметті көрсету үшін сұрау салудың қабылданғаны туралы мәртебесі жіберіледі.
      Мемлекеттік қызметті көрсету кезінде егер Қазақстан Республикасының заңдарында өзгеше көзделмесе, көрсетілетін қызметті алушы цифрлық жүйелерде қамтылған, заңмен қорғалатын құпияны құрайтын мәліметтерді пайдалануға жазбаша келісімін береді.
      Мемлекеттік цифрлық жүйелерде қамтылған жеке басын куәландыратын құжаттар туралы мәліметтерді көрсетілетін қызметті беруші тиісті мемлекеттік цифрлық жүйелерден портал арқылы уәкілетті лауазымды адамдардың электрондық цифрлық қолтаңбасымен ЭЦҚ куәландырылған электрондық құжат нысанында алады.
      Көрсетілетін қызметті алушылардан цифрлық жүйелерден алынуы мүмкін құжаттарды және мәліметтерді талап етуге жол берілмейді.
Құжаттарды қабылдауға жауапты көрсетілетін қызметті берушінің құрылымдық бөлімшесі құжаттар келіп түскен күні, мүмкіндігінше қысқа мерзімде, бірақ өтініш келіп түскен сәттен бастап көрсетілетін қызметті берушінің 1 сағаттан кешіктірмей жұмыс уақыты ішінде өтінішке тіркеу нөмірін бере отырып, көрсетілетін қызметті берушінің цифрлық жүйесін пайдалану арқылы оны тіркейді.
Егер өтініш көрсетілетін қызметті берушінің жұмыс уақыты аяқталғанға дейін 1 сағаттан аз уақыт бұрын берілсе, оны тіркеу көрсетілетін қызметті берушінің жұмыс уақыты басталған сәттен бастап 1 сағаттан кешіктірілмей жүзеге асырылады.
Куәлікті беру не беруден бас тарту туралы шешім қабылдауға жауапты көрсетілетін қызметті берушінің құрылымдық бөлімшесі мүмкіндігінше қысқа мерзімде, бірақ өтініш тіркелген күннен кейінгі көрсетілетін қызметті берушінің 1 жұмыс күнінен кешіктірмей куәлікті беру не беруден бас тарту туралы шешім қабылдайды.
Куәлікті беру не беруден бас тарту туралы шешім қабылдау мақсатында өтініш ұсынылған көрсетілетін қызметті берушінің лауазымды адамы:
а) мүмкіндігінше қысқа мерзімде, бірақ өтініш тіркелген сәттен бастап көрсетілетін қызметті берушінің 3 сағаттан кешіктірмей жұмыс уақыты ішінде өтініштің осы Қағидаларға 1-қосымшаның 8-тармағында және 2-қосымшада белгіленген талаптарға сәйкестігін тексереді;
б) өтініш осы Қағидаларға 1-қосымшаның 8-тармағында және 2-қосымшада белгіленген талаптарға сәйкес келмеген жағдайда, көрсетілетін қызметті беруші мүмкіндігінше қысқа мерзімде, бірақ өтініш тіркелген сәттен бастап көрсетілетін қызметті берушінің 3 сағаттан кешіктірмей жұмыс уақыты ішінде өтінішті қараудан бас тартады.
Қабылданған шешім туралы көрсетілетін қызметті беруші көрсетілетін қызметті алушыны (оның ішінде өтініште көрсетілген хабарлаудың қолайлы тәсілі туралы мәліметтерді ескере отырып), өтінішті қараудан бас тарту туралы (осы Қағидаларға 1-қосымшаның 9-тармағында көзделген бас тарту себептерін көрсете отырып) және өтініш пен оған қоса берілген құжаттарды алу мүмкіндігі туралы хабардар етеді;
в) өтініш осы Қағидаларға 2-қосымшада белгіленген талаптарға сәйкес келген, сондай-ақ осы Қағидаларға 1-қосымшаның 8-тармағында көзделген құжаттар болған кезде көрсетілетін қызметті беруші:
мүмкіндігінше қысқа мерзімде, бірақ өтініш тіркелген сәттен бастап көрсетілетін қызметті берушінің 3 сағаттан кешіктірмей жұмыс уақыты ішінде көрсетілетін қызметті алушыны (оның ішінде өтініште көрсетілген хабарлаудың қолайлы тәсілі туралы мәліметтерді ескере отырып) өтініштің тіркеу нөмірі және 2026 жылғы 17 ақпандағы № 15 Еуразиялық экономикалық комиссия Алқасының шешімімен бекітілген № 1 нысан бойынша куәлік бланкісін (бұдан әрі – № 1 нысан бойынша куәлік бланкісі) 1 – 6 және 8-бағандары толтырылған түрде ұсыну қажеттігі туралы (егер кеден органына өтініш жеке тәртіппен ұсынылған жағдайда), сондай-ақ осы Қағидаларға 1-қосымшаның 8-тармағында көрсетілген құжаттардың түпнұсқаларын ұсыну қажеттігі туралы, сондай-ақ автомобиль көлік құралын бос күйінде қарау үшін мемлекеттік кірістер органына ұсыну қажеттігі туралы, мұндай ұсынудың орны, күні және уақыты көрсетіле отырып хабардар етеді;
белгіленген күні мен уақытта құжаттардың түпнұсқаларын осы Қағидаларға 1-қосымшаның 8-тармағына сәйкес ұсынылған құжаттармен салыстырып тексеруді жүргізеді, бұл туралы құжаттардың көшірмелеріне (егер көрсетілген құжаттар қағаз жеткізгіште ұсынылған жағдайда) «Көшірме дұрыс» деген белгі қояды (күні қойылып) және мұндай белгіні қолымен және жеке нөмірлік мөрдің бедерімен куәландырады, сондай-ақ автомобиль көлік құралының белгіленген талаптарға сәйкестігі мәніне қарап тексеруді жүзеге асырады.
г) көрсетілетін қызметті беруші осы тармақтың в) тармақшасының үшінші бөлігінде белгіленген мерзімде мынадай әрекеттерді жүзеге асырады:
егер қарап тексеру нәтижелері бойынша автомобиль көлік құралының талаптарға сәйкес келмейтіні анықталса не автомобиль көлік құралы осы Тәртіптің 14-тармағының «в» тармақшасының екінші абзацына сәйкес айқындалған орынға, күнге және уақытқа бос күйінде қарап тексеруге ұсынылмаса және (немесе) құжаттардың түпнұсқаларын осы Қағидаларға 1-қосымшаның 8-тармағына сәйкес ұсынылған құжаттармен салыстырып тексеру нәтижелері бойынша сәйкессіздіктер анықталса:
өтінішке (өтініш қағаз жеткізгіштегі құжат түрінде ұсынылған жағдайда) «Бас тартылды» деген белгі қояды (күні қойылып) және мұндай белгіні қолымен және жеке нөмірлік мөрімен куәландырады;
көрсетілетін қызметті алушыны куәлік беруден бас тарту туралы (оның ішінде өтініште көрсетілген хабарлаудың қолайлы тәсілі туралы мәліметтерді ескере отырып), осы Қағидаларға 1-қосымшаның 8-тармағында көзделген бас тарту себептерін көрсете отырып және өтінішті, сондай-ақ құжаттарды алу мүмкіндігі туралы (егер мұндай құжаттар қағаз жеткізгіште ұсынылған жағдайда) хабардар етеді.
Көрсетілген құжаттарды көрсетілетін қызметті алушыға табыстау мүмкін болмаған жағдайда, көрсетілетін қызметті беруші тиісті шешім қабылданған күннен кейінгі 5 жұмыс күнінен кешіктірмей бұл құжаттарды тапсыру туралы хабарламасы бар тапсырысты пошта жөнелтілімімен жібереді немесе оларды алу фактісін растауға мүмкіндік беретін өзге тәсілмен береді.
Куәлік беруден бас тарту туралы мемлекеттік кірістер органының белгісі қойылған өтініштің көшірмесін және осы Қағидаларға 1-қосымшаның 8-тармағында көрсетілген құжаттардың көшірмелерін (қажет болған жағдайда) жасайды.
д) егер қарап тексеру нәтижелері бойынша автомобиль көлік құралының талаптарға сәйкес келетіні анықталса және құжаттардың түпнұсқаларын осы Қағидаларға 1-қосымшаның 8-тармағына сәйкес ұсынылған құжаттармен салыстырып тексеру нәтижелері бойынша сәйкессіздіктер анықталмаса:
осы Қағидаларға 1-қосымшаның 8-тармағының 3) тармақшасында көрсетілген құжаттардың түпнұсқаларына куәліктің тіркеу нөмірі туралы белгіні қояды, оны (күні қойылып) қолымен және жеке нөмірлік мөрінің бедерімен куәландырады;
көрсетілетін қызметті алушыға осы Қағидаларға 1-қосымшаның 8-тармағында көрсетілген құжаттардың түпнұсқаларын қайтарады;
көрсетілетін қызметті берушінің істерінде сақтау үшін куәліктің көшірмесін және осы Қағидаларға 1-қосымшаның 8-тармағының 3) тармақшасында көрсетілген құжаттардың көшірмелерін, куәліктің тіркеу нөмірі туралы көрсетілетін қызметті берушінің белгісімен бірге сақтайды;
көрсетілетін қызметті алушыға куәлікті береді.
      Мемлекеттік көрсетілетін қызметті е-лицензиялау цифрлық жүйесі арқылы көсеткен жағдайда оны көрсету сатысы туралы деректерді мемлекеттік қызметтер көрсету мониторингінің цифрлық жүйесіне автоматты түрде түседі.
      Көрсетілетін қызметті берушіге және портал арқылы жүгінген кезде мемлекеттік қызметті көрсету нәтижесі қағаз жеткізгіште беріледі.
     4. Осы Қағидаларға өзгерістер және (немесе) толықтырулар енгізілген кезде Қазақстан Республикасының Қаржы министрлігі Қазақстан Республикасының Әділет министрлігінде тіркелгеннен кейін 3 (үш) жұмыс күні ішінде мемлекеттік қызмет көрсету тәртібіне өзгерістер енгізу туралы ақпаратты Бірыңғай байланыс орталығына және «цифрлық үкіметтің» цифрлық инфрақұрылымы операторына, Мемлекеттік корпорацияға, көрсетілетін қызметті берушіге жібереді.
      5. Мемлекеттік көрсетілетін қызметтерді көрсету үшін қажет ақпараттарды сақтайтын цифрлық жүйелер істен шыққан жағдайда көрсетілетін қызметті берушілер істен шыққан уақыттан бастап 30 (отыз) минут ішінде электронды пошта арқылы eoknosd@ecc.kz қолдау қызметіне сұрау жолдайды, онда мемлекеттік көрсетілетін қызмет атауы, мемлекеттік көрсетілетін қызметтерді алуға берген өтініштің тіркеу нөмірі, жеке сәйкестендіру нөмірі (ЖСН) немесе бизнес-сәйкестендіру нөмірі (БСН), көрсетілетін қызметті алышуның атауы, жүйелі және қолданбалы бағдарламалық қамтамасыз етудің нұсқасы көрсетіледі және қатеге әкеліп соққан әрекеттер тізбегі мазмұндап берілуі қажет.

3-тарау. Көрсетілетін қызметті берушілердің және (немесе) олардың лауазымды адамдарының мемлекеттік қызметтер көрсету мәселелері бойынша шешімдеріне, әрекеттеріне (әрекетсіздігіне) шағымдану тәртібі


      6. Көрсетілетін қызметті алушы мемлекеттік қызметтерді көрсету нәтижелерімен келіспеген жағдайда көрсетілетін қызметті берушінің әрекеттеріне (әрекетсіздігіне), шешімдеріне шағым Қазақстан Республикасының заңнамасына сәйкес:
      көрсетілетін қызметті беруші басшысының атына;
      салықтардың және бюджетке төлемдердің түсуін қамтамасыз ету саласында басшылықты жүзеге асыратын уәкілетті органның басшысының атына;
      мемлекеттік қызметтерді көрсету сапасын бағалау және бақылау жөніндегі уәкілетті органға беріледі.
      Мемлекеттік қызметтерді тікелей көрсететін көрсетілетін қызметті берушінің атына келіп түскен көрсетілетін қызметті алушының шағымы Заңның 25 бабы 2-тармағына сәйкес оның тіркелген күнінен бастап 5 (бес) жұмыс күні ішінде қаралуға жатады.
      Мемлекеттік қызметтерді көрсету сапасын бағалау және бақылау жөніндегі уәкілетті органға келіп түскен көрсетілетін қызметті алушының шағымы оның тіркелген күнінен бастап 15 (он бес) жұмыс күні ішінде қаралуға жатады. 
      7. Көрсетілген мемлекеттік қызмет нәтижелерімен келіспеген жағдайда, көрсетілетін қызметті алушы Заңның 4 бабы 1-тармағы 6)-тармақшасына сәйкес сотқа жүгінеді.
      Егер заңда өзгеше көзделмесе, сотқа жүгінуге сотқа дейінгі тәртіппен шағымданғаннан кейін жол беріледі. Егер заңда жоғары тұрған органға шағымдану қажеттілігінсіз сотқа жүгіну мүмкіндігі көзделген жағдайда, әкімшілік орган, әкімшілік әрекеті (әрекетсіздігі) дауланатын лауазымды адам, әкімшілік акті сотқа кері қайтарып алумен қатар жоғары тұрған әкімшілік орган басшысының, лауазымды адамның уәжді ұстанымын ұсынады.

















«Халықаралық тасымалдау көлiк
құралын кедендiк пломбалар
мен мөрлер салынған
тауарларды тасымалдауға
жiберу туралы куәлiк беру»
мемлекеттік көрсетілетін қызмет
қағидасына
1-қосымша


	«Халықаралық тасымалдаудың көлік құралын тауарларды кедендік пломбалармен және мөрлермен тасымалдауға жіберу туралы куәлік беру» мемлекеттік қызмет көрсетуге қойылатын негізгі талаптардың тізбесі

	1
	Көрсетілетін қызметті берушінің атауы
	Қазақстан Республикасы Қаржы министрлігі Мемлекеттік кірістер комитетінің облыстар, Астана, Алматы және Шымкент қалалары бойынша аумақтық органдары (бұдан әрі – көрсетілетін қызметті беруші).

	2
	Мемлекеттік қызметті көрсету тәсілдері
	1) көрсетілетін қызметті беруші арқылы;
2) «цифрлық үкімет» веб-порталы арқылы www.egov.kz (бұдан әрі – портал);
3) мемлекеттік кірістер органдарының цифрлық жүйесі арқылы.

	3
	Мемлекеттік қызметті көрсету мерзімдері
	1) көрсетілетін қызметті алушы көрсетілетін қызметті берушіге құжаттар топтамасын тапсырған сәттен бастап – көлік құралын ұсынған кезде көрсетілген өтініш тіркелген күннен кейінгі бір жұмыс күні;
2) көрсетілетін қызметті алушының құжаттар топтамасын тапсыруы үшін күтудің рұқсат берілетін уақыты – Мемлекеттік корпорацияда – 15 (он бес) минут;
3) көрсетілетін қызметті алушыға көрсетілетін қызметті берушінің қызмет көрсетуінің рұқсат берілетін уақыты –Мемлекеттік корпорацияда – 15 (он бес) минут.


	4
	Мемлекеттік қызметті көрсету нысаны
	электрондық (ішінара автоматтандырылған) және (немесе) қағаз түрінде.

	5
	Мемлекеттік қызметті көрсету нәтижесі
	халықаралық тасымалдаудың көлік құралын кедендік пломбалармен және мөрлермен тауарларды тасымалдауға жіберу туралы куәлік беру немесе мемлекеттік қызмет көрсетуден бас тарту туралы уәжді жауап.

	6
	 Мемлекеттік көрсетілетін қызметті көрсету үшін қызмет алушыдан алынатын ақы мөлшері және Қазақстан Республикасы заңдарымеп белгіленген ақыны алу әдістері 
	Мемлекеттік қызмет тегін көрсетіледі.

	7
	Көрсетілетін қызметті берушінің, Мемлекеттік корпорацияның және цифрлық объектілерінің жұмыс кестесі
	 1) көрсетілетін қызметті беруші – Қазақстан Республикасының Еңбек кодексіне (бұдан әрі – ҚР Еңбек кодексі) және «Қазақстан Республикасындағы мерекелер туралы» Қазақстан Республикасының Заңына (бұдан әрі – ҚР мерекелер туралы Заңы) сәйкес демалыс және мереке күндерінен басқа, дүйсенбіден жұмаға дейін, сағат 13.00-ден 14.30-ға дейін түскі үзіліспен сағат 8.30-ден 18.00-ға дейін.
Мемлекеттік көрсетілетін қызмет кезекпен көрсетіледі, алдын ала жазылу талап етілмейді, жеделдетілген қызмет көрсету көзделмеген; 
2) порталда – жөндеу жұмыстарын жүргізуге байланысты техникалық үзілістерді қоспағанда, тәулік бойы (көрсетілетін қызметті алушы жұмыс уақыты аяқталғаннан кейін, ҚР Еңбек кодексіне және ҚР мерекелер туралы Заңына сәйкес демалыс, мереке күндері жүгінген кезде өтінішті қабылдау және мемлекеттік қызметті көрсету нәтижесін беру келесі жұмыс күні жүзеге асырылады).
Мемлекеттік қызмет көрсету орындарының мекенжайлары интернет-ресурста орналастырылған:
1) көрсетілетін қызметті берушінің www.kgd.gov.kz;
2) порталда www.egov.kz.

	8
	Мемлекеттік қызметті көрсету үшін көрсетілетін қызметті алушыдан талап етілетін құжаттар мен мәліметтердің тізбесі
	Куәлікті жеке тәртіппен алған кезде:
өтініш және халықаралық тасымалдау көлік құралын бос күйінде қарап тексеруге ұсыну:
қағаз жеткізгіште жүгінген кезде – осы Қағидаларға 2-қосымшаға сәйкес мәліметтерді қамтитын еркін нысандағы өтініш;
портал арқылы жүгінген кезде – осы Қағидаларға 2-қосымшаға сәйкес электрондық құжат нысанындағы өтініш;
2026 жылғы 17 ақпандағы № 15 Кеден одағы комиссиясының «Халықаралық тасымалдау көлік құралын кедендік пломбалармен және мөрлермен тауарларды тасымалдауға жіберу туралы куәліктің нысандары және осындай куәлікті беру мен пайдалану тәртібі туралы» шешімімен (бұдан әрі – Шешім) белгіленген нысан бойынша куәлік бланкісі, бланктің 1–6 және 8-бағандары толтырылған;
автомобиль көлік құралының сызбалары (суреттері) және (немесе) фотосуреттері (алдынан, артынан, сол жағынан, оң жағынан көрінісі), кедендік пломбаларды салу және мөрлерді қою орындары, сондай-ақ шасси нөмірінің (сәйкестендіру нөмірінің) және (немесе) тіркеу нөмірінің фотосуреті. 1 сызбада (суретте) (1 фотосуретте) автомобиль көлік құралының 2 көріністен аспайтын бейнесін орналастыруға жол беріледі;
тіркеменің, жартылай тіркеменің автомобиль көлік құралын тіркеу туралы куәлігінің көшірмесі және түпнұсқасы;
автомобиль көлік құралына, тіркемеге, жартылай тіркемеге қатысты меншік құқығын, шаруашылық жүргізу, жедел басқару немесе иелену құқығын растайтын құжаттардың көшірмесі және түпнұсқасы;
жеке тәртіппен өтініш берген жеке тұлғаның жеке басын куәландыратын құжаттың көшірмесі.
Конструкция типі (сериясы) бойынша куәлік алған кезде:
өтініш:
қағаз жеткізгіште жүгінген кезде – осы Қағидаларға 2-қосымшаға сәйкес мәліметтерді қамтитын еркін нысандағы өтініш;
портал арқылы жүгінген кезде – осы Қағидаларға 2-қосымшаға сәйкес электрондық құжат нысанындағы өтініш;
автомобиль көлік құралының сызбалары (суреттері) және (немесе) фотосуреттері (алдынан, артынан, сол жағынан, оң жағынан көрінісі), кедендік пломбаларды салу және мөрлерді қою орындары, сондай-ақ шасси нөмірінің (сәйкестендіру нөмірінің) фотосуреті. 1 сызбада (суретте) (1 фотосуретте) автомобиль көлік құралының 2 көріністен аспайтын бейнесін орналастыруға жол беріледі;
автомобиль көлік құралы конструкциясы типінің (сериясының) толық сипаттамасының көшірмесі;
Шешіммен белгіленген нысан бойынша куәлік бланкісі, бланктің 2–6 және 8-бағандары толтырылған;
конструкция типі (сериясы) бойынша өтініш берген жеке тұлғаның жеке басын куәландыратын құжаттың көшірмесі.
Жеке тұлғаның жеке басын куәландыратын құжат туралы, заңды тұлғаны мемлекеттік тіркеу (қайта тіркеу) туралы мәліметтерді көрсетілетін қызметті беруші «цифрлық үкімет» шлюзі арқылы тиісті мемлекеттік цифрлық жүйелерден алады.

	9
	Қазақстан Республикасы заңдарымен белгіленген мемлекеттік көрсетілетін қызметті беруден бас тарту негіздемелері
	1) өтініш көрсетілетін қызметті берушіге ұсынылған немесе өтініште көрсетілген тұлғалардан өзгеше тұлға жіберген;
2) өтініште осы Қағидаларға 2-қосымшада көзделген мәліметтер қамтылмаған;
3) өтінішке осы Қағидаларға 1-қосымшаның 8-тармағында көзделген құжаттардың көшірмелері қоса берілмеген;
4) автомобиль көлік құралының, тіркеменің, жартылай тіркеменің Қағидалардың 3-тармағы в) тармақшасының үшінші бөлігіне сәйкес бос күйінде қарап тексеруге ұсынылмауы;
5) автомобиль көлік құралының, тіркеменің, жартылай тіркеменің 1975 жылғы 14 қарашадағы ХЖТ кітапшасын қолдана отырып тасымалдау туралы кеден конвенциясында белгіленген техникалық талаптарға сәйкес келмеуі.
6) көрсетілетін қызметті алушының және (немесе) мемлекеттік қызмет көрсету үшін қажетті ұсынылған материалдардың, объектілердің, деректердің және мәліметтердің Қазақстан Республикасының нормативтік құқықтық актілерінде белгіленген талаптарға сәйкес келмеуі;
7) көрсетілетін қызметті алушының мемлекеттік қызмет көрсету үшін талап етілетін, «Дербес деректер және оларды қорғау туралы» Қазақстан Республикасы Заңының 8-бабына сәйкес берілетін қолжетімділігі шектеулі дербес деректерге қол жеткізуге келісімі болмауы бойынша мемлекеттік қызметтерді көрсетуден бас тартады.

	Мемлекеттік қызметті көрсету, оның ішінде электрондық нысанда және Мемлекеттік корпорациясы арқылы көрсету ерекшеліктері ескеріле отырып қойылатын өзге де талаптар
	Көрсетілетін қызметті алушының ЭЦҚ болған кезде мемлекеттік қызметті портал арқылы электрондық нысанда алу мүмкіндігі болады.
Көрсетілетін қызметті алушының порталдағы «жеке кабинет», Бірыңғай байланыс орталығы 1414, 8 800 080 7777 арқылы қашықтықтан қол жеткізу режимінде мемлекеттік қызмет көрсету мәртебесі туралы ақпарат алу мүмкіндігі бар.
Цифрлық құжаттар сервисі мобильдік қосымшада авторизацияланған пайдаланушылар үшін қолжетімді.
Цифрлық құжатты пайдалану үшін электрондық-цифрлық қолтаңбаны немесе бір реттік парольді пайдалана отырып, мобильді қосымшада авторизациядан өту, бұдан әрі «Цифрлық құжаттар» бөліміне өту және қажетті құжатты таңдау қажет.









«Халықаралық тасымалдау көлiк
құралын кедендiк пломбалар
мен мөрлер салынған 
тауарларды тасымалдауға 
жiберу туралы куәлiк
беру» мемлекеттік көрсетілетін
қызмет қағидасына
2-қосымша
	

	 
	[bookmark: z3712]Тіркеуге және дайын құжатты 
беруге өтініштің нысаны:
____________________________
заңды/жеке тұлғаның 
толық атауы
____________________________
заңды мекен-жайы
____________________________
нақты мекен-жайы
____________________________
ЖСН/БСН
____________________________
электронды мекен-жай, телефон
____________________________
мемлекеттік кірістер 
органның атауы


	 
	[bookmark: z3713]Нысан



Тіркеуге және куәлік беруге арналған өтініш нысаны
(жеке тәртіппен және конструкция типі (сериясы) бойынша):

Көрсетілетін қызметті алушы:
заңды тұлғаның, заңды тұлға болып табылмайтын ұйымның толық немесе қысқартылған атауы (бұдан әрі – ұйым) не жеке тұлғаның тегі, аты және әкесінің аты (егер ол жеке басты куәландыратын құжатта көрсетілсе);
ұйым (филиал және өкілдік) және бірлескен кәсіпкерлік нысанында қызметін жүзеге асыратын жеке кәсіпкер үшін бизнес-сәйкестендіру нөмірі (БСН) не жеке тұлға үшін, оның ішінде жеке кәсіпкерлік нысанында қызметін жүзеге асыратын жеке кәсіпкер үшін жеке сәйкестендіру нөмірі (ЖСН) не шетелдік жеке тұлға үшін бірегей сәйкестендіру нөмірі (БСН/ЖСН/БСН);
заңды тұлғаның, ұйымның орналасқан жерінің не жеке тұлғаның тұрғылықты жерінің мекенжайы (елдің қысқаша атауы, әкімшілік-аумақтық бірлік (өңір, облыс, аудан және т.б.), елді мекен, көше, үй нөмірі, корпус (ғимарат) нөмірі, офис (бөлме, пәтер) нөмірі);
жеке тұлғаның жеке басын куәландыратын құжаттың атауы және деректемелері (сериясы (бар болса), нөмірі);
өтініш беруші үшін өтінішті қарау нәтижелері туралы хабарлаудың қолайлы тәсілі (электрондық пошта арқылы, телефон арқылы, тиісті электрондық пошта мекенжайын, телефон нөмірін көрсете отырып).
көрсетілетін қызметті берушінің атауы


Нысан

Өтініш

Сізден Қазақстан Республикасының «Қазақстан Республикасындағы кедендік реттеу туралы» Кодексінің 28-бабына сәйкес халықаралық тасымалдау көлік құралын кедендік пломбалармен және мөрлермен тауарларды тасымалдауға жіберу туралы куәлікті көлік құралына (жеке тәртіппен, конструкция типі (сериясы) бойынша) тіркеуді және беруді сұраймыз.
Автомобиль көлік құралы (бұдан әрі – АКҚ) туралы мәліметтер:
АКҚ түрі;
АКҚ атауы (маркасы);
АКҚ тіркеу нөмірі (өтініш жеке тәртіппен жіберілген жағдайда);
шасси нөмірі (сәйкестендіру нөмірі);
кедендік пломбаларды салу және мөрлерді қою саны мен орындары (өтініш жеке тәртіппен жіберілген жағдайда);
АКҚ конструкциясының типіне (сериясына) дайындаушы зауыт берген танымдық цифрлар немесе әріптер (өтініш конструкция типі бойынша жіберілген жағдайда).
АКҚ иесі туралы мәліметтер (АКҚ иесі туралы мәліметтер өтініш беруші туралы мәліметтермен сәйкес келетін жағдайларды қоспағанда):
заңды тұлғаның, ұйымның толық немесе қысқартылған атауы не жеке тұлғаның тегі, аты және әкесінің аты (егер ол жеке басты куәландыратын құжатта көрсетілсе);
заңды тұлғаның, ұйымның орналасқан жерінің не жеке тұлғаның тұрғылықты жерінің мекенжайы (елдің қысқаша атауы, әкімшілік-аумақтық бірлік (өңір, облыс, аудан және т.б.), елді мекен, көше, үй нөмірі, корпус (ғимарат) нөмірі, пәтердің (бөлменің, офисінің) нөмірі).
Өтініш конструкция типі (сериясы) бойынша жіберілген кезде, дайындаушы зауыт:
а) көрсетілетін қызметті берушіге осы конструкция типіндегі (сериясындағы) АКҚ-ны сериялы өндіру барысында кез келген уақытта қарап тексеру жүргізу мүмкіндігін беруге;
б) АКҚ конструкциясының (сериясының) сызбалары мен сипаттамаларындағы өзгерістер туралы мұндай өзгерістер енгізілгенге дейін көрсетілетін қызметті берушіні хабардар етуге;
в) АКҚ-ға көрінетін жерге осы конструкция типіне (сериясына) берілген танымдық цифрларды немесе әріптерді, сондай-ақ осы конструкция типіндегі (сериясындағы) сериялы шығарылатын әрбір АКҚ-ның реттік нөмірін (зауыттық нөмірін) қоюға;
г) жіберу туралы куәлік алған жағдайда конструкция типіне (сериясына) сәйкес дайындалған АКҚ есебін жүргізуге міндеттенеді.
Өтінішке қоса беріледі:
жеке тәртіппен:
АКҚ сызбалары (суреттері) және (немесе) фотосуреттері;
АКҚ тіркеу туралы куәлігінің көшірмесі;
АКҚ-ға қатысты меншік құқығын, шаруашылық жүргізу, жедел басқару немесе иелену құқығын растайтын құжаттардың көшірмелері;
жеке тәртіппен өтініш берген жеке тұлғаның жеке басын куәландыратын құжаттың көшірмесі.
конструкция типі бойынша:
АКҚ сызбалары (суреттері) және (немесе) фотосуреттері;
автомобиль көлік құралы конструкциясы типінің (сериясының) толық сипаттамасының көшірмесі.
Берілген күні: ____________________
Өтініш берушінің тегі және аты-жөнінің бас әріптері (егер ол жеке басты куәландыратын құжатта көрсетілсе)
Қолы ________________________

